A tömegtájékoztatásról és médiumokról szóló törvény (az SZK Hivatalos Közlönye, 92/2023. sz.) 16. szakasza 1. bekezdése 4) és 20. pontja, a tömegtájékoztatás területén nyújtott állami támogatás összehangoltságának feltételeiről és kritériumairól szóló rendelet (az SZK Hivatalos Közlönye, 9/2022 és 32/2023. sz.), a csekély összegű támogatás (de minimis támogatás) odaítélésének szabályairól és feltételeiről szóló rendelet (az SZK Hivatalos Közlönye, 23/2021. sz.), a tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 6/2024. és 106/2024. sz.) és a 000571977 2025 08858 002 000 000 001 számú, 2025. február 24-i keltezésű tömegtájékoztatás területén megvalósított projektumok 2025. évi társfinanszírozására irányuló pályázat meghirdetéséről szóló rendelet alapján Zenta község közzéteszi az alábbi

**NYILVÁNOS FELHÍVÁS MÓDOSÍTÁSÁT**

**a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázathoz**

Azon 2025. évi rádiós médiatartalmak gyártását célzó projektumok társfinanszírozására kiírt nyilvános pályázat, amelyet 2025. február 27-én tettek közzé a tömegtájékoztatás területén megvalósított projektumok társfinanszírozása lefolytatásának és nyomon követésének egységes információs rendszerében (jis.mit.gov.rs) és Zenta község hivatalos honlapján, 2025. március 14-én módosul:

**I** A határidőkre vonatkozó rész, amely a következőképpen hangzik: „A pályázatot a 2025. február 28-a és március 14-e közötti időszakban hirdetik meg.” az alábbi módon módosul: „A pályázatot a 2025. február 28-a és március 25-e (23:59 óra) közötti időszakra hirdetik meg.”.

**II** A szakbizottság munkájában való részvételre vonatkozó rész, amely a következőképpen hangzik: „Az újságírói és média egyesületeket illetve elméleti szakemberek, elemzők és gyakorlati szakértők, akik önállóan nyújtják be jelentkezésüket, a szakértői bizottsági tagságra irányuló javaslatukat a pályázat meghirdetését követő 15 napon belül tudják benyújtani az egységes információs rendszeren keresztül.” az alábbi módon módosul: „Az újságírói és média egyesületeket illetve a média területén tevékenykedő elméleti szakemberek, elemzők és gyakorlati szakértők, akik önállóan nyújtják be jelentkezésüket, a szakértői bizottsági tagságra irányuló javaslataikat 2025. március 25-e 23:59 óráig tudják benyújtani.”

**III** A tömegtájékoztatás területén megvalósuló médiatartalmak gyártását célzó projektumok 2025. évi társfinanszírozásáról szóló pályázat további részei nem módosulnak.

I n d o k o l á s

A tömegtájékoztatás területén megvalósuló projektumok társfinanszírozásában illetékes pályázati bizottság tagjelöltjeinek végleges listáját 2025. március 14-ig nem tették közzé.

A község polgármestere

 Burány Hajnalka s.k.